U jučerašnjem kvizu ''Potjera'' svoju sreću po drugi put okušao je 22-godišnji Anđelo Berković iz Čazme. Ovog puta svoj nastup završio je još neslavnije s obzirom na to da je svojim kalkuliranjem, ali i neznanjem iz takta uspio izbaciti gledatelje, suigrače, ali i voditelja Tarika Filipovića.

Student prava u prvoj rundi brzopoteznih pitanja točno je odgovorio na samo jedno pitanje i osvojio 3500 kuna, nakon čega je, ignorirajući savjete svojih suigrača, prihvatio nižu ponudu lovkinje Morane Zibar koja je iznosila ni manje ni više nego nula kuna!

Time je zakinuo svoje suigrače jer nije ništa donio u zajedničku blagajnu, ali i sebe s obzirom na to da u obračunu s Moranom Zibar nije uspio obraniti ni tu nižu ponudu pa je tako neslavno ispao iz kviza.

– Drago mi je zbog ove nule što ste uzeli, ne može se tako mlad i perspektivan mladić ponašati tako defetistički – poručila mu je lovkinja.

S njezinim mišljenjem složio se i voditelj Tarik Filipović.

– Nisam bio nikad na ovaj način iskren prema igračima, ali nije mi nimalo žao što ste ispali. Nemojte mi zamjeriti, samo sam iskren – izjavio je voditelj.

Budući premijer Lijepe naše :) Posted by Regional Express on 31. ožujka 2015

>>Volim provocirati pa to radim i u kvizu “Potjera”

>>Timovi neznanaca kući odnijeli 2,8 milijuna kuna